
ΑΠΟΦΑΣΕΙ Σ 

Αριθ. Α2-1162 (1) 

Βελτιωμένες ρυθμίσεις στο άρθρο 107α της Α.Δ. 14/89 
σχετικά με την εμπορία και διάθεση κατεψυγμένων 
αλιευμάτων σε σχέση με το ποσοστό του επίπαγου του 
άρθρου 1 του Π.Δ. 290/1992. 

Ο ΥΦΥΠΟΥΡΓΟΣ ΑΝΑΠΤΥΞΗΣ 

Έχοντας υπόψη: 

1. Τον Ν. 1558/1985 (ΦΕΚ 137/Α/1985) «Κυβέρνηση 
και Κυβερνητικά Όργανα», όπως τροποποιήθηκε και 
ισχύει. 

2. Το Π.Δ. 397/1988 (ΦΕΚ 185/Α/1988) «Οργανισμόςτου 
Υπουργείου Εμπορίου» όπως τροποποιήθηκε και ισχύει. 


3. Το Ν.Δ. 136/1946 «Περί Αγορανομικού Κώδικος», 
όπως τροποποιήθηκε και ισχύει. 

4. Το Π.Δ. 27/1996 (ΦΕΚ19/Α/1996) «Συγχώνευση των 
Υπουργείων Τουρισμού, Βιομηχανίας Ενέργειας και Τε¬ 
χνολογίας και Εμπορίου, στο Υπουργείο Ανάπτυξης». 

5. Του Π.Δ. 122/17.3.2004 (ΦΕΚ85/Α/2004) «Ανασύστα¬ 
ση του Υπουργείου Τουρισμού». 

6. Την Α.Δ. 14/89 «Κωδικοποίηση Αγορανομικών διατά¬ 
ξεων εκδοθεισών μέχρι 16.2.1989», όπως τροποποιήθηκε 
και ισχύει, καθώς και την Α.Δ. 17/2003, που αφορά τον επί¬ 
παγο κατεψυγμένων αλιευμάτων, όπως τροποποιήθηκε 
με την Α.Δ. 1/2004. 

7. Την υπ’ αριθμ. Δ15/Α/Φ19/οικ.4889/24.3.2004 Κοινή 
Απόφαση του Πρωθυπουργού και του Υπουργού Ανάπτυ¬ 
ξης «Περί ανάθεσης αρμοδιοτήτων στους Υφυπουργούς 
Ανάπτυξης Γεώργιο Σαλαγκούδη και Ιωάννη Παπαθανα¬ 
σίου». 

8. Την ανάγκη βελτίωσης ορισμένων ρυθμίσεων του άρ¬ 
θρου 107α της Α.Δ. 14/1989 στα πλαίσια της ομαλής 
εμπορίας-διακίνησης κατεψυγμένων αλιευμάτων με επί¬ 
παγο και της αποτελεσματικής διασφάλισης των συμφε¬ 
ρόντων του καταναλωτικού κοινού. 

9. Το γεγονός ότι από τις ρυθμίσεις της παρούσας δεν 
προκαλείται δαπάνη σε βάρος του Κρατικού Προϋπολο¬ 
γισμού, αποφασίζουμε: 

Άρθρο 1 

Το άρθρο 107α του Κεφαλαίου 6 της Αγορανομικής Διά¬ 
ταξης 14/1989, όπως επαναφέρθηκε σε ισχύ με την Α.Δ. 
17/2003, αντικαθίσταται ως ακολούθως: 

Άρθρο 107α 

Εμπορία και διάθεση κατεψυγμένων αλιευμάτων 
σε σχέση με το ποσοστό του επίπαγου 

1. Στις διατάξεις του παρόντος άρθρου υπάγονται τα 
κυκλοφορούντο στην εσωτερική αγορά κατεψυγμένα αλι¬ 
εύματα, τόσο σε συσκευασμένη μορφή, όσο και σε μορ¬ 
φή χύμα και τα οποία προηγουμένως έχουν εμβαπτισθεί 
εντός καθαρού ύδατος προς σχηματισμό επίπαγου προς 
αποφυγή αφυδατώσεως, οξειδώσεως και ταγγίσεώς 
τους. 

2. Για την ορθή εφαρμογή των ρυθμίσεων του παρόντος 
άρθρου και προς αποφυγή κάθε παρερμηνείας από τις 
υπόχρεες επιχειρήσεις (εισαγωγείς, χονδρέμποροι, επιχει- 

ρήσεις συσκευασίας-τυποποίησης, λιανοπωλητές, κ.λπ.) 
που εμπλέκονται στην εμπορία-διακίνηση-διάθεση των πα¬ 
ραπάνω ειδών, παραθέτουμε κατωτέρω τον μαθηματικό 
τύπο, που κατά την επίσημη εργαστηριακή μέθοδο, προσ¬ 
διορίζει επακριβώς την σχέση «βάρος αλιεύματος άνευ επί¬ 
παγου - ποσοστό εμπεριεχομένου επίπαγου», ήτοι: 

Ε _ (α-β) .100 

α 

Επεξηγηματικά, όπου (α) συνολικό βάρος αλιεύματος 
μαζί με τον επίπαγο, όπου (β) καθαρό βάρος αλιεύματος 
χωρίς επίπαγο, όπου (Ε) ποσοστό επίπαγου. 

Ο ανωτέρω τύπος παρατίθεται όχι μόνο για διευκόλυν¬ 
ση των ελεγκτικών οργάνων στα πλαίσια ελέγχων για την 
ορθή εφαρμογή του παρόντος άρθρου, αλλά καιτων υπό¬ 
χρεων επιχειρήσεων προκειμένου να σταθμίσουν την ευ¬ 
θύνη τους απέναντι στην εφαρμογή των κατωτέρω αγο- 
ρανομικών μέτρων. 

Α. Διάθεση των ως άνω αλιευμάτων σε «ΒΑΡΟΣ ΜΕ ΕΠΙ¬ 
ΠΑΓΟ» 

Ως «ΒΑΡΟΣ ΜΕ ΕΠΙΠΑΓΟ» θεωρείται αυτό που περι¬ 
λαμβάνει το καθαρό βάρος του είδους και το βάρος του 
επίπαγου, απαγορευομένης απολύτως της συμμετοχής 
του βάρους συσκευασίας (επωνύμου - κλειστής, πλαστι¬ 
κής, σε δισκάκια, χάρτινης, χαρτοκιβωτίων, κ.λπ.) στο εν 
λόγω «βάρος με επίπαγο». 

Τηρουμένων των ανωτέρω διατάξεων και κατά παρέκ¬ 
κλιση των ρυθμίσεων της παραγράφου 1 του άρθρου 8 
της παρούσας, επιτρέπεται η εμπορική συναλλαγή κάθε 
μορφής μεταξύ των επιχειρήσεων καθώς και η διάθεση 
στον τελικό καταναλωτή των ως άνω ειδών σε «βάρος με 
επίπαγο», υπό την προϋπόθεση όμως ότι συντρέχουν οι 
διατάξεις της επόμενης περίπτωσης Β. 

Β. Κατονομαζόμενα αλιεύματα που φέρουν επίπαγο 
10% ή 15% κατά ανώτατο όριο, δυνάμενα να διατεθούν σε 
«βάρος με επίπαγο». 

ΜΕ ΕΠΙΠΑΓΟ ΜΕΧΡ110% ΜΕ ΕΠΙΠΑΓΟ ΜΕΧΡ115% 

- Ψάρια ολόκληρα — Φιλέτο και φέτες ψαριών 

- Ψάρια αποκεφαλισμένα - Ψάρια αποκεφαλισμένα 

και εκσπλαχνισμένα και εκσπλαχνισμένα 

- Ψάρια σε μεγάλα τεμάχια δίχως δέρμα 

- Μαλακόστρακα 
(αποφλοιωμένα ή μη) 
προβρασμένα ή μη 

- Μαλάκια καθαρισμένα 

- τεμαχισμένα ή μη. 

Απαγορεύεται η διάθεση των ως άνω αλιευμάτων σε 
«βάρος με επίπαγο», εφόσον φέρουν επίπαγο σε ποσο¬ 
στό υψηλότερο του 10% ή 15%, κατά περίπτωση. 

Προκειμένου για τα εν λόγω αλιεύματα - είτε χύμα, είτε 
συσκευασμένα - κατά την αγοραπωλησία αυτών, το συ¬ 
νολικό κατά είδος βάρος αυτών, που αναγράφεται στα 
σχετικά τιμολόγια, δεν μπορεί να είναι άλλο παρά αυτό 
που εκφράζει νομίμως «το βάρος με επίπαγο κατά την έν¬ 
νοια της ως άνω περίπτωσης Α». 

Γ. Εφαρμογή του μαθηματικού τύπου της ως άνω πα¬ 
ραγράφου 2 προς νομιμοποίηση της διάθεση αλιευμάτων 
σε «βάρος με επίπαγο». 

Η διάθεση των παραπάνω αλιευμάτων σε «βάρος με επί¬ 
παγο» νομιμοποιείται μόνο εάν, κατ’ εφαρμογή του μαθη¬ 
ματικού τύπου της ως άνω παραγράφου 2, προκύπτει ότι 
ο φερόμενος επίπαγος δεν υπερβαίνει τα όρια των ποσο¬ 
στών 10% ή 15%, κατά περίπτωση. 

Προς τούτο παραθέτουμε σχετικά παραδείγματα: 


• Έστω καθαρό βάρος χωρίς επίπαγο 1.080 γραμμάρια 
και βάρος με επίπαγο 1.200 γραμμάρια: 


ΕΠΙΠΑΓΟΣ = 


(1.200-1.080) .100 
1.200 


= 10 δηλαδή 10% 


Νομιμοποιείται η διάθεση σε βάρος με επίπαγο. 

• Έστω καθαρό βάρος χωρίς επίπαγο 1.275 γραμμάρια 
και βάρος με επίπαγο 1.500 γραμμάρια: 


ΕΠΙΠΑΓΟΣ = 


(1.500-1.275) .100 
1.500 


= 15 δηλαδή 15% 


Νομιμοποιείται η διάθεση σε βάρος με επίπαγο. 

• Έστω καθαρό βάρος χωρίς επίπαγο 1.200 γραμμάρια 
και βάρος με επίπαγο 1.650 γραμμάρια: 


ΕΠΙΠΑΓΟΣ = 


(1.650-1.200).100 


1.650 


=27.27 δηλαδή 27.27% 


Δεν νομιμοποιείται η διάθεση σε βάρος με επίπαγο, πα¬ 
ρά μόνο σε καθαρό βάρος ως κατωτέρω στην περίπτωση 
Ε αναφέρεται. 

Δ. Ενδείξεις επί της συσκευασίας και των τιμολογίων, 
για αλιεύματα που διατίθενται νόμιμα σε βάρος με επίπα¬ 


γο. 

Επί των συσκευασιών κάθε μορφής αναγράφονται υπο¬ 
χρεωτικά, πέραν των άλλων ενδείξεων και οι κατωτέρω 
ενδείξεις, με κεφαλαία και ευδιάκριτα γράμματα και σε 
ορατό σημείο της συσκευασίας: 

«ΚΑΘΑΡΟ ΒΑΡΟΣ:.(π.χ. 1.080 ΓΡΑΜΜΑΡΙΑ)» 

«ΒΑΡΟΣ ΜΕ ΕΠΙΠΑΓΟ: . (π.χ. 1.200 ΓΡΑΜΜΑ¬ 

ΡΙΑ)» 

Επί όλων των τιμολογίων αγοραπωλησίας, πέραν των 
άλλων ενδείξεων, αναγράφονται υποχρεωτικά με κεφα¬ 
λαία και ευδιάκριτα γράμματα και οι κατωτέρω ενδείξεις: 

«ΒΑΡΟΣ ΜΕ ΕΠΙΠΑΓΟ:.% (π.χ. 10% ή 15%, κατά 

περίπτωση)» 

Ε. Διάθεση των ως άνω αλιευμάτων σε «ΚΑΘΑΡΟ ΒΑ¬ 
ΡΟΣ» 

Ως «ΚΑΘΑΡΟ ΒΑΡΟΣ» θεωρείται αυτό που αναφέρεται 
στο βάρος του αλιεύματος χωρίς την προσθήκη άλλων 
περιπτώσεων (π.χ. βάρος επίπαγου, βάρος συσκευασίας, 
κάθε μορφής, κ.λπ.). 

Εάν, κατά την εφαρμογή του μαθηματικού τύπου της ως 
άνω παραγράφου 2, προκύψει ότι ο φερόμενος επίπαγος 
στα κατεψυγμένα αλιεύματα της παραπάνω περίπτωσης 
Β είναι σε ποσοστό υψηλότερο του 10% ή 15%, κατά πε¬ 
ρίπτωση, τότε η διάθεση των εν λόγω ειδών πραγματο¬ 
ποιείται υποχρεωτικά μόνο σε καθαρό βάρος. 

Παραθέτουμε προς τούτο σχετικό παράδειγμα: 

• Έστω καθαρό βάρος χωρίς τον επίπαγο 1.200 γραμ¬ 
μάρια και βάρος με επίπαγο 1.650 γραμμάρια: 


ΕΠΙΠΑΓΟΣ = 


(1.650-1.200).100 
1.650 


=27.27 δηλαδή 27.27% 


Η διάθεση νομιμοποιείται μόνο σε καθαρό βάρος. 

ΣΤ. Περιπτώσεις όπου νομιμοποιείται η διάθεση αλιευ¬ 
μάτων σε καθαρό βάρος 

Συντρεχουσώντων διατάξεων της ως άνω περίπτωσης 
Ε. «Υψηλός Επίπαγος», νομιμοποιείται η διάθεση των αλι¬ 
ευμάτων σε καθαρό βάρος, μόνο αν τα είδη αυτά διατίθε¬ 
νται σε συσκευασμένη μορφή. 

Η διάθεση κατεψυγμένων αλιευμάτων σε χύμα μορφή 
απαγορεύεται, εφόσον κατά την εφαρμογή του μαθημα¬ 
τικού τύπου της ως άνω παραγράφου 2, σε συνδυασμό με 
τις διατάξεις της ως άνω περίπτωσης Β, προκύψει ότι ο 

φερόμενος επίπαγος σε ποσοστό είναι υψηλότερος του 
10% ή 15%, κατά περίπτωση. 

Ζ. Ενδείξεις επί της συσκευασίας, των τιμολογίων και 
των πινακίδων για συσκευασμένα αλιεύματα που διατίθε¬ 
νται σε καθαρό βάρος κατάτους ορισμούςτης ως άνω πε¬ 
ρίπτωσης Ε. 

Επί των συσκευασιών κάθε μορφής αναγράφονται υπο¬ 
χρεωτικά, πέραν των άλλων ενδείξεων και οι κατωτέρω 
ενδείξεις, με κεφαλαία και ευδιάκριτα γράμματα και σε 
ορατό σημείο της συσκευασίας: 

«ΚΑΘΑΡΟ ΒΑΡΟΣ:.(π.χ. 1.200 ΓΡΑΜΜΑΡΙΑ)" 

Επί όλων των τιμολογίων αγοραπωλησίας, πέραν των 
άλλων ενδείξεων, αναγράφεται υποχρεωτικά με κεφα¬ 
λαία και ευδιάκριτα γράμματα και η κατωτέρω ένδειξη: 
«ΠΩΛΗΣΗ ΜΟΝΟ ΣΕ ΚΑΘΑΡΟ ΒΑΡΟΣ" 

Στα καταστήματα λιανικής πώλησης που διαθέτουν συ¬ 
σκευασμένα κατεψυγμένα αλιεύματα, υποχρεωτικά φέ¬ 
ρεται τοποθετημένη ή αναρτημένη πινακίδα στους χώ¬ 
ρους πώλησηςτου είδους, ορατή από τους πελάτες, στην 
οποία με κεφαλαία και ευδιάκριτα γράμματα θα αναγρά¬ 
φεται η κατωτέρω ένδειξη: 

«ΠΩΛΗΣΗ ΣΕ ΚΑΘΑΡΟ ΒΑΡΟΣ ΚΑΤΑ ΣΥΣΚΕΥΑΣΙΑ" 

Η. Ειδικές υποχρεώσεις λιανοπωλητών, όσον αφορά 
την απεικόνιση σε πινακίδες των τιμών πώλησης, προς 
τον καταναλωτή, των ανωτέρω κατεψυγμένων αλιευμά¬ 
των 

α. Στους χώρους έκθεσης προς πώληση συσκευασμέ¬ 
νων αλιευμάτων που σύμφωνα με τις διατάξεις της ως 
άνω περίπτωσης Β πωλούνται σε βάρος μαζί με τον επί¬ 
παγο, υφίσταται για κάθε είδος χωριστά αναρτημένη ή το¬ 
ποθετημένη πινακίδα, στην οποία με κεφαλαία και ευδιά¬ 
κριτα γράμματα αναγράφονται πέραν των άλλων ενδείξε¬ 
ων και η τιμή πώλησης που αφορά το βάρος με επίπαγο 
που εμπεριέχεται στη συσκευασία καθώς και η τιμή πώ¬ 
λησης που προκύπτει κατόπιν αναγωγής της τιμής βά¬ 
ρους με επίπαγο της συσκευασίας, σε τιμή βάρους με επί¬ 
παγο ανά χιλιόγραμμο. 

Επί τούτου παραθέτουμε σχετικό υπόδειγμα απεικόνι¬ 
σης των τιμών αυτών στην εν λόγω πινακίδα: 

ΒΑΡΟΣ ΣΥΣΚΕΥΑΣΙΑΣ (ΜΕ ΕΠΙΠΑΓΟ) 1200 ΓΡΑΜΜΑ¬ 
ΡΙΑ 

ΚΑΘΑΡΟ ΒΑΡΟΣ ΣΥΣΚΕΥΑΣΙΑΣ 1080 ΓΡΑΜΜΑΡΙΑ 
ΤΙΜΗ ΠΩΛΗΣΗΣ ΣΥΣΚΕΥΑΣΙΑΣ 12 ΕΥΡΩ 
ΤΙΜΗ ΠΩΛΗΣΗΣ ΚΙΛΟΥ 10 ΕΥΡΩ 
β. Στους χώρους έκθεσης προς πώληση συσκευασμέ¬ 
νων αλιευμάτων που σύμφωνα με τις διατάξεις της ως 
άνω περίπτωσης ΣΤ πωλούνται μόνο σε καθαρό βάρος, 
υφίσταται για κάθε είδος χωριστά αναρτημένη ή τοποθε¬ 
τημένη πινακίδα, στην οποία με κεφαλαία και ευδιάκριτα 
γράμματα αναγράφονται, πέραντων άλλων ενδείξεων και 
η τιμή πώλησης που αφορά το καθαρό βάρος που εμπε¬ 
ριέχεται στη συσκευασία καθώς και η τιμή πώλησης που 
προκύπτει κατόπιν αναγωγής της τιμής καθαρού βάρους 
συσκευασίας σε τιμή καθαρού βάρους ανά χιλιόγραμμο. 

Επί τούτου παραθέτουμε σχετικό υπόδειγμα απεικόνι¬ 
σης των τιμών αυτών στην εν λόγω πινακίδα: 

ΚΑΘΑΡΟ ΒΑΡΟΣ ΣΥΣΚΕΥΑΣΙΑΣ 1080 ΓΡΑΜΜΑΡΙΑ 
ΤΙΜΗ ΠΩΛΗΣΗΣ ΣΥΣΚΕΥΑΣΙΑΣ 12,00 ΕΥΡΩ 
ΤΙΜΗ ΠΩΛΗΣΗΣ ΚΙΛΟΥ 11,11 ΕΥΡΩ 

3. Οι διατάξεις του παρόντος άρθρου εφαρμόζονται 
υποχρεωτικά και για τις περιπτώσεις όπου τα ανωτέρω 
κατεψυγμένα αλιεύματα διατίθενται προς καταστήματα 
ομαδικής εστίασης, ομαδικές κατασκηνώσεις, Νοσοκο¬ 


μεία, Κλινικές, Ευαγή Ιδρύματα, Υπηρεσίες του Δημο¬ 
σίου, των Ν.Π.Δ.Δ., τωνΔΕΚΟ και των Ο.Τ.Α., που προμη¬ 
θεύονται προς κάλυψη αναγκών τους κατεψυγμένα αλι¬ 
εύματα με επίπαγο. 

Άρθρο 2 

Μετηνέναρξητηςισχύοςτηςπαρούσης, καταργούνται 
οι Αγορανομικές Διατάξεις 17/2003 και 1/2004. 

Άρθρο 3 

1. Οι παραβάτες της παρούσας, που ισχύει σε όλη τη 
Χώρα από την 31.5.04 διώκονται και τιμωρούνται σύμφω¬ 
να με τον ισχύοντα Αγορανομικό Κώδικα. 

2. Να δημοσιευθεί στην Εφημερίδα της Κυβερνήσεως 
και να ανακοινωθεί στον ημερήσιο τύπο. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 26 Μάίου 2004 

Ο ΥΦΥΠΟΥΡΓΟΣ ΑΝΑΠΤΥΞΗΣ 

I. ΠΑΠΑΘΑΝΑΣΙΟΥ 
-♦- 

Αριθ. Δ3/Γ/20758/4325 (2) 

Τροποποίηση Κανονισμού Πυρασφάλειας - Διάσωσης 
αεροσκαφών σε αεροδρόμια. 

Ο ΔΙΟΙΚΗΤΗΣ 

ΤΗΣ ΥΠΗΡΕΣΙΑΣ ΠΟΛΙΤΙΚΗΣ ΑΕΡΟΠΟΡΙΑΣ 

Έχοντας υπόψη: 

1. Τις διατάξεις του Ν.Δ. 714/1970 «περί ιδρύσεως 
Δ.Ε.Μ. παράτω Υπουργείω Συγκοινωνιών και οργανώσε- 
ως της Υπηρεσίας Πολιτικής Αεροπορίας» (ΦΕΚ 238Α) 
όπως τροποποιήθηκε με το Ν. 1340/1983 (ΦΕΚ35Α). 

2. Τις διατάξεις του Π.Δ. 56/1989 «Οργανισμός της 
Υπηρεσίας Πολιτικής Αεροπορίας (ΥΠΑ) του Υπ. Μετα¬ 
φορών και Επικοινωνιών» όπως τροποποιήθηκε μεταγε¬ 
νέστερα. 

3. Τις διατάξεις του άρθρου 29Ατου Ν. 1558/1985 «Κυ¬ 
βέρνηση και Κυβερνητικά Όργανα» (ΦΕΚ 137Α) όπως αυ¬ 
τό προστέθηκε με το άρθρο 27 του Ν. 2081/1992 (ΦΕΚ 
154Α) και αντικαταστάθηκε με την παράγραφο 2α του άρ¬ 
θρου 1 του Ν. 2469/1997 (ΦΕΚ38Α). 

4. Τις διατάξεις του παραρτήματος 14 της Σύμβασης 
του Σικάγο όπως ενσωματώθηκε στην Ελληνική έννομη 
τάξη με την υπ’ αριθμόν Δ3/Α/2467/490/21.1.2002 Από¬ 
φαση του ΥΠ. Μ. Ε. (ΦΕΚ. Β/177/2002), καθώς και το εγχει¬ 
ρίδιο ΑίιροΓΐ δθΓνίοθε πιαηυαΙ, Ραά 1 ΠοεουΘ από Ριγθ 
Ρ ίςΙτΙίηρ, Ωοο9137-ΑΝ/898. 

5. Το γεγονός ότι από τις διατάξεις της παρούσας από¬ 
φασης δεν προκαλείται δαπάνη σε βάρος του κρατικού 
προϋπολογισμού. 

6. Την υπ’ αριθ.: Δ3/Γ/19951/4130/16.5.2001 (ΦΕΚ 
Β669/1.6.2001), Απόφαση Διοικητού ΥΠΑ, αποφασίζουμε: 

Τροποποιούμε την παράγραφο 2 του άρθρου 19 του 
Κανονισμού Πυρασφάλειας - Διάσωσης Αεροσκαφών σε 
αεροδρόμια, όπως εγκρίθηκε με την υπ. αριθ 
Δ3/Γ/19951/4130/16.5.2001 Απόφαση του Διοικητού 
ΥΠΑ, ως ακολούθως: 

19.2. Γιατα αεροδρόμια που λειτουργούν κατά την ημε¬ 
ρομηνία έγκρισης του παρόντος Κανονισμού, δίδεται διε¬ 
τής (2) περίοδος προσαρμογής των, στις διατάξεις του, η 

οποία άρχεται από την δημοσίευση της παρούσας στην 
Εφημερίδα της Κυβέρνησης. 

2. Κατά το ως άνω διάστημα εφαρμόζονται στον τομέα 
της πυρασφάλειας τα προβλεπόμενα από το παράρτημα 
14 της Σύμβασης του Σικάγο, όπως ενσωματώθηκε στην 
Ελληνική έννομη τάξη με την υπ’αριθμόν: Δ3/Α/2467/ 
490/21.1.2002, απόφαση ΥΠΜΕ (ΦΕΚ/Β/177/02). 

3. Ισχύς της απόφασης από δημοσιεύσεως στην Εφη¬ 
μερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ελληνικό, 25 Μαΐου 2004 

Ο Διοικητής 
Π. ΜΑΝΟΥΣΟΣ 

- ♦ - 

Αριθ. 2284 (3) 

Σύσταση Τοπικού Οργανισμού Εγγείων Βελτιώσεων 
(Τ.Ο.Ε.Β.) με την επωνυμία «Τ.Ο.Ε.Β. Ψυχικού - Πεθε- 
λινού Ν. Σερρών». 

Ο ΝΟΜΑΡΧΗΣ ΣΕΡΡΩΝ 

Έχοντας υπόψη: 

1. Τα άρθρα 12 έως 16 του Ν.Δ. 3881/58 «Περί Έργων 
Εγγείων Βελτιώσεων» (ΦΕΚ243Α/7.11.1959). 

2. Το από 13.9.1959 Β.Δ «Περί Οργανισμών Εγγείων 
Βελτιώσεων». 

3. Το Π.Δ. 94/22.3.1993 «Καθορισμός αρμοδιοτήτων 
που διατηρούνται από τον Υπουργό καιτις περιφερειακές 
αρχές ή όργανα διανομαρχιακού επιπέδου του Υπουργεί¬ 
ου Γεωργίας» (ΦΕΚ40Α/22.3.1993). 

4. Το Π.Δ. 30/1996 «Κώδικας Νομαρχιακής Αυτοδιοίκη¬ 
σης» (ΦΕΚ21Α/1996) όπως τροποποιήθηκε συμπληρώθη¬ 
κε και ισχύει σήμερα. 

5. Το αριθμ. 3/19.11.2002 πρακτικό του Περιφερειακού 
Γνωμοδοτικού Συμβουλίου Εγγειοβελτιωτικών Έργων το 
οποίο γνωμοδοτεί για την σύσταση του Τ. Ο. Ε. Β. Ψ υχικού- 
Πεθελινού. 

6. Το από 29.1.2004 πρακτικό της Ιδρυτικής Γενικής Συ¬ 
νέλευσης με το οποίο ψηφίστηκε και υπογράφηκετο Κα¬ 
ταστατικό του Τ.Ο.Ε.Β. Ψυχικού - Πεθελινού. 

7. Σχετική εισήγηση της Διεύθυνσης Εγγείων Βελτιώσε¬ 
ων Σερρών, αποφασίζουμε: 

Α. Συνιστούμε Τοπικό Οργανισμό Εγγείων Βελτιώσεων 
(Τ.Ο.Ε.Β.) μετην επωνυμία «Τ.Ο.Ε.Β. Ψυχικού - Πεθελινού 
Νομού Σερρών» με έδρα το Δήμο Στρυμόνα και περιοχή 
δικαιοδοσίας τα πρόχειρα αρδευτικά Δίκτυα Ψυχικού - 
Πεθελινού και Πεθελινού - Γαζώρου συνολικής έκτασης 
τριάντα δύο χιλιάδων (32.000) στρεμμάτων. 

Σκοπός του Οργανισμού είναι η έγγειος βελτίωσης των 
αγροκτημάτων των μελών που βρίσκονται μέσα στην πε¬ 
ρίμετρο δικαιοδοσίας του, όπως λεπτομερέστερα αναφέ- 
ρεται στο άρθρο 14του Ν.Δ. 3881/1958 «ΠερίΈργων Εγ¬ 
γείων Βελτιώσεων» και τα εκτελεστικά διατάγματα του 
ανωτέρω νόμου. 

Β. Εγκρίνουμε το Καταστατικό του παραπάνω Τ.Ο.Ε.Β. 
που αποτελείται από πενήντα(50) άρθρα, όπως αυτό ψη¬ 
φίστηκε από την Ιδρυτική Γενική Συνέλευση του Οργανι¬ 
σμού με την παρακάτω τροποποίηση: 

Στο τέλος της παραγράφου 5 του άρθρου 12 προστίθε¬ 
ται εδάφιο ως εξής «Η προθεσμία των οκτώ (8) ημερών 
της παραγράφου αυτής για την δήλωση των υποψηφιο¬ 


τήτων δεν ισχύει αν κατά την ημέρα σύγκλισης της Γ ενι¬ 
κής Συνέλευσης διαπιστωθεί ότι δεν έχουν υποβάλλει δή¬ 
λωση υποψηφιότητας τόσα τουλάχιστον μέλη όσα είναι 
το άθροισμα των τακτικών και αναπληρωματικών μελών 
του Διοικητικού Συμβουλίου του Οργανισμού. 

Επίσης η προθεσμία των είκοσι (20) ημερών της παρα¬ 
γράφου αυτής δεν θα ισχύσει όταν η Διεύθυνση Εγγείων 
Βελτιώσεων Σερρών καλέσει την Γ ενική Συνέλευση για 
πρώτη φορά, αμέσως μετά την παρούσα απόφαση προς 
εκλογήν του πρώτου Διοικητικού Συμβουλίου, σύμφωνα 
με το άρθρο 18 παρ. 9 του από 13/9/1959 Β.Δ. περί Οργα¬ 
νισμών Εγγείων Βελτιώσεων». 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Σέρρες, 5 Φεβρουάριου 2004 
Ο Νομάρχης 

ΚΩΝΣΤΑΝΤΙΝΟΣ ΠΑΠΑΠΑΝΑΓΙΩΤΟΥ 

-♦- 

Αριθ. 179 (4) 

Καθιέρωση υπερωριακής εργασίας στο μόνιμο προσωπι¬ 
κό του Δήμου Νέας Περάμου Ν. Αττικής, όλων των ει¬ 
δικοτήτων για το Β' εξάμηνο του 2004. 

Ο ΔΗΜΑΡΧΟΣ ΝΕΑΣ ΠΕΡΑΜΟΥ ΑΤΤΙΚΗΣ 

Έχοντας υπόψη: 

1) Τις διατάξεις του άρθρου 114 του Π.Δ. 410/1995 «Πε¬ 
ρί κωδικοποίησης του Δημοτικού και Κοινοτικού Κώδικα». 

2) Τις διατάξεις της παραγράφου 6 του άρθρου 106 του 
Ν. 1188/1981 όπως τροποποιήθηκαν με τις διατάξεις της 
παραγράφου ΙΟτου άρθρου 12του Ν. 2503/1997. 

3) Τις διατάξεις του άρθρου 16 του Ν. 3205/2003. 

4) Την ανάγκη καθιέρωσης υπερωριακής εργασίας για 
την αντιμετώπιση αυξημένων αναγκών των διαφόρων 
υπηρεσιών κατά το έτος 2004. 

5) Τον προϋπολογισμό του Δήμου οικονομικού έτους 
2004 στον οποίο έχει προβλεφθεί πίστωση για υπερωρια- 
κή εργασία ύψους 74.101,38 € - ετησίως (37.050,39 € για 
κάθε εξάμηνο) ποσό από το οποίο έχει αφαιρεθεί το 10% 
του ποσοστού του προϋπολογισμού για τυχόν έκτακτες 
και εποχιακές ανάγκες που μπορεί να προκύψουν καθώς 
επίσης και ανάλογο ποσό για εργοδοτικές εισφορές για 
όλες τις ειδικότητες. 

6) Τον αριθμό του μονίμου προσωπικού του Δήμου Νέ¬ 
ας Περάμου που είναι τριάντα τέσσερα (34) άτομα και το 
προσωπικό που θα απασχοληθεί για υπερωριακή εργασία 
που είναι τριάντα τέσσερα (34) άτομα, αποφασίζουμε: 

Την κατανομή του ποσού των 37.050,69 € για το Β' εξά¬ 
μηνο του 2004, απ’το οποίο έχει αφαιρεθείτο 10%του πο¬ 
σοστού του προϋπολογισμού για τυχόν έκτακτες και επο¬ 
χιακές ανάγκες που μπορεί να προκύψουν, στις παρακά¬ 
τω υπηρεσίες ως εξής: 

1) Στον Κ. Α. 02/105.131 και στην υπηρεσία διοικητικού 
έχει εγγράφει πίστωση 13.302,18 € για υπερωριακή εργα¬ 
σία δεκατεσσάρων (14) διοικητικών υπαλλήλων διαφόρων 
ειδικοτήτων (διοικητικών υπάλληλοι, Δημοτικός ταμίας, 
δημοτικοί εισπράκτορες, ελεγκτές εσόδων - εξόδων). Οι 
λόγοι που επιβάλλουν την καθιέρωση υπερωριακής εργα¬ 
σίας είναι η ανάγκη ταχείας εξυπηρέτησης των δημοτών 
και ο φόρτος εργασίας που αυξήθηκε ιδιαίτερα μετά την 
ίδρυση στο Δήμο Νέας Περάμου ταμιακής υπηρεσίας. 

2) Στον Κ. Α. 02.120.131 και στην υπηρεσία καθαριότη¬ 
τας έχει εγγράφει πίστωση 15.303,84 € για υπερωριακή 
εργασία για δεκατρείς (13) υπαλλήλων στην υπηρεσία κα¬ 
θαριότητας διαφόρων ειδικοτήτων (εργατών αποκομιδής 
απορριμμάτων, οδηγών απορριμματοφόρων). 

Οι λόγοι που επιβάλλουν την απογευματινή απασχόλη¬ 
ση των υπαλλήλων της κατηγορίας αυτής είναι οι αυξη¬ 
μένες ανάγκες καθαριότητας λόγω της αύξησης του πλη¬ 
θυσμού και των επισκεπτών της πόλης και της συνακό¬ 
λουθης αύξησης του όγκου των απορριμμάτων. 

3) Στον Κ. Α. 02.120.131 και στην υπηρεσία ύδρευσης 
έχει εγγράφει πίστωση 3.818,44 € για υπερωριακή εργα¬ 
σία τριών (3) τεχνιτών ύδρευσης. Οι λόγοι που επιβάλ¬ 
λουν την υπερωριακή εργασία των υπαλλήλων της κατη¬ 
γορίας αυτής είναι η αντιμετώπιση βλαβών στο απαρχαι¬ 
ωμένο δίκτυο ύδρευσης του Δήμου Νέας Περάμου. 

4) Στον Κ. Α. 02.140.131 και στην υπηρεσία ηλεκτροφω- 
τισμού έχει εγγράφει πίστωση 1.275,00 € για υπερωριακή 
εργασία ενός (1) υπαλλήλου. Οι λόγοι που επιβάλλουν την 
απογευματινή απασχόληση του εργαζόμενου αυτής της 
κατηγορίας είναι η αντιμετώπιση των αναγκών συντήρη¬ 
σης του δημοτικού φωτισμού, η εγκατάσταση, λειτουργία 
και επίβλεψη των ηλεκτρολογικών εγκαταστάσεων σε δη¬ 
μοτικά κτήρια και σε πολιτιστικές εκδηλώσεις κ.α. 

5) ΣτονΚ. Α. 02.155.131 και στην υπηρεσία νεκροταφεί¬ 
ου έχει εγγράφει πίστωση 953,04 για υπερωριακή εργα¬ 
σία ενός (1) εργάτη. Οι λόγοι που επιβάλλουν την απο¬ 
γευματινή απασχόληση αυτής της κατηγορίας είναι ότι 
υπάρχει ένας μόνο εργάτης επωμισμένος με την ευθύνη 
ταφής των νεκρών και της φροντίδας του χώρου του νε¬ 
κροταφείου. 

6) Στον Κ. Α. 02.175.131 και στην υπηρεσία κλειστού γυ¬ 
μναστηρίου έχει εγγράφει πίστωση 2880,00 για υπερω- 
ριακή εργασία δύο (2) εργατών. Οι λόγοι που επιβάλλουν 
την απογευματινή απασχόληση των εργαζομένων αυτής 
της κατηγορίας είναι η ανάγκη φύλαξης και καθαριότη¬ 
τας του κλειστού γυμναστηρίου Νέας Περάμου. 

Το σύνολο των ωρών όλων των υπηρεσιών είναι 10.070 
ώρες απογευματινές. Η παρούσα ισχύει για το Β' εξάμη¬ 
νο του 2004 (Ιούλιος - Δεκέμβριος 2004). 

Η ισχύς της απόφασης αυτής αρχίζει ένα μήνα πριν την 
δημοσίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Νέα Πέραμος, 20 Μάίου 2004 

Ο Δήμαρχος 
ΣΤΑΥΡΟΣ ΦΩΤΙΟΥ 

-♦- 

Αριθ. 2440 (5) 

Καθιέρωση υπερωριακής εργασίας υπαλλήλων της Κοι¬ 
νότητας Κρυονερίου Ν. Αττικής, για το έτος 2004. 

Ο ΠΡΟΕΔΡΟΣ 

ΤΗΣ ΚΟΙΝΟΤΗΤΑΣ ΚΡΥΟΝΕΡΙΟΥ Ν. ΑΤΤΙΚΗΣ 

Έχοντας υπόψη: 

1. Τις διατάξεις του άρθρου 100 του Π.Δ/τος 410/1995 
(Δ.Κ.Κ.). 

2. Τις διατάξεις του άρθρου 16του Ν. 3205/2003, 

3. Τις διατάξεις του άρθρου 12παρ. 10 του Ν. 2503/97. 

4. Το γεγονός ότι υπάρχουν έκτακτες και επείγουσες 
ανάγκες για την οργάνωση των εκλογικών καταλόγων, 


την απογραφή της περιουσίας της Κοινότητας και την 
εφαρμογή του διπλογραφικού συστήματος καθώς επί¬ 
σης και την ανανέωση των αδειών των αλλοδαπών και τις 
αυξημένες ανάγκες ύδρευσης. 

5. Την 41/4.3.2004 Απόφασή μας του Κοινοτικού Συμ¬ 
βουλίου. 

6. Το γεγονός ότι στον ισχύοντα προϋπολογισμό της 
Κοινότητας μας έτους 2004 και σε βάρος των Κ.Α. Εξόδων 
05/113.1 και 20/113.1 έχουν προβλεφθεί και ψηφισθεί 
αντίστοιχα πιστώσεις ποσών €5.000,00 και €2.000,00 για 
το σκοπό αυτό, αποφασίζουμε: 

Διαπιστώνουμε τη συνδρομή εποχιακών, εκτάκτων και 
επειγουσών αναγκών που επιβάλλουν την καθιέρωση 
υπερωριακής απασχόλησης των μονίμων υπαλλήλων της 
Κοινότητάς μας και εγκρίνουμε υπερωριακή εργασία για 
το διάστημα, που αρχίζει ένα μήνα πριν τη δημοσίευσή 
της στην Εφημερίδα της Κυβερνήσεως μέχρι 31.12.2004 
ως εξής: 

— Για εφτά (7) υπαλλήλους του Τμήματος Διοικητικού- 
Οικονομικού της Κοινότητας, έως εξήντα ώρες απογευ¬ 
ματινής εργασίας ανά υπάλληλο μηνιαίως. 

— Για δύο (2) υπαλλήλουςτουΤμήματοςΤεχνικών Υπη¬ 
ρεσιών της Κοινότητας έως εξήντα ώρες απογευματινής 
απασχόλησης ανά υπάλληλο μηνιαίως. 

— Για έναν (1) υπάλληλο του Τμήματος Τεχνικών Υπη¬ 
ρεσιών της Κοινότητας έως δεκαέξι ώρες απασχόλησης 
Κυριακών και αργιών πέραν της υποχρεωτικής ανά υπάλ¬ 
ληλο μηνιαίως. 

— Για (3) τρεις υπαλλήλους του Τμήματος Διοικητικού- 
Οικονομικού της Κοινότητας έως δεκαέξι ώρες νυχτερι¬ 
νής υπερωριακής απασχόλησης ανά υπάλληλο μηνιαίως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Κρυονέρι, 25 Μάίου 2004 
Ο Πρόεδρος 

ΙΩΑΝΝΗΣ ΚΑΛΑΦΑΤΕΛΗΣ 

-♦- 

Αριθ. 2441 (6) 

Καθιέρωση υπερωριακής εργασίας υπαλλήλων της Κοι¬ 
νότητας Κρυονερίου Ν. Αττικής, για το έτος 2004. 

Ο ΠΡΟΕΔΡΟΣ 

ΤΗΣ ΚΟΙΝΟΤΗΤΑΣ ΚΡΥΟΝΕΡΙΟΥ Ν. ΑΤΤΙΚΗΣ 

Έχοντας υπόψη: 

1. Τις διατάξεις του άρθρου 100 του Π.Δ/τος 410/1995 
(Δ.Κ.Κ.). 

2. Την υπ’ αριθ. 2/62864/0022 Κ. Υ. Α. των Υπουργών ΕΣ. 
Δ. Δ. Α. και Οικονομικών που δημοσιεύθηκε στο ΦΕΚ 
181τ.Β'/30.1.2004 και αφορά τα όρια υπερωριακής εργα¬ 
σίας υπαλλήλων των Δήμων και Κοινοτήτων που θα τη¬ 
ρούν τα πρακτικά των Συνεδριάσεων του Δημοτικού και 
Κοινοτικού Συμβουλίου. 

3. Τις ισχύουσες διατάξεις τόσο του Ν. 1188/1981 όσο 
και των 1505/1984,1810/1988 και 2470/1997. 

4. Τη στάθμιση των υπηρεσιακών αναγκώντης Κοινότη¬ 
τας μας για την τήρηση των πρακτικών των Συνεδριάσε- 
ωντου Κοινοτικού Συμβουλίου. 

5. Το γεγονός ότι στον ισχύοντα προϋπολογισμό της 
Κοινότητας μας έτους 2004 και σε βάρος του Κ.Α. Εξόδων 
05/113.1 έχει προβλεφθεί και ψηφισθεί η σχετική πίστωση 
για το σκοπό αυτό, ύψους 5.000,00 ευρώ. 

6. Τη σύμφωνη γνώμη των υπαλλήλων της Κοινότητας 
μας, αποφασίζουμε: 

1. Εγκρίνουμε και κατανέμουμε τις ώρες υπερωριακής 
εργασίας για την τήρηση των πρακτικών των Συνεδριάσε¬ 
ων του Κοινοτικού Συμβουλίου για το έτος 2004 για μία 
υπάλληλο κλάδου Π.Ε.1 Διοικητικού μέχρι35 (τριάνταπέ¬ 
ντε) ώρες το μήνα κατ’ ανώτατο όριο. 

Η ισχύς της απόφασης αυτής αρχίζει ένα μήνα πριν τη 
δημοσίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Κρυονέρι, 25 Μάίου 2004 
Ο Πρόεδρος 

ΙΩΑΝΝΗΣ ΚΑΛΑΦΑΤΕΛΗΣ 

-♦- 

Αριθ. 2442 (7) 

Καθιέρωση υπερωριακής εργασίας υπαλλήλων της Κοι¬ 
νότητας Κρυονερίου Ν. Αττικής, για το έτος 2004. 

Ο ΠΡΟΕΔΡΟΣ 

ΤΗΣ ΚΟΙΝΟΤΗΤΑΣ ΚΡΥΟΝΕΡΙΟΥ Ν. ΑΤΤΙΚΗΣ 

Έχοντας υπόψη: 

1. Τις διατάξεις του άρθρου 100 του Π.Δ/τος 410/1995 
(Δ.Κ.Κ.). 

2. Την υπ’ αριθ. 83201/1987 Απόφαση του Υπουργού 
ΕΣ.Δ.Δ.Α. που δημοσιεύθηκε στο ΦΕΚ 763τ.Β'/1987 και 
αφορά τα όρια υπερωριακής εργασίας υπαλλήλων των 
Δήμων και Κοινοτήτων που εκτελούν χρέη Ληξιάρχων. 

3. Τις ισχύουσες συναφείς διατάξεις του Ν. 1188/1981. 

4. Τη στάθμιση των υπηρεσιακών αναγκών και δυνατο- 
τήτοίν της Κοινότητάς μας για την εκτέλεση καθηκόντων 
Ληξιάρχου. 

5. Το γεγονός ότι στον ισχύοντα προϋπολογισμό της 
Κοινότητας μας έτους 2004 και σε βάρος του Κ. Α. Εξό¬ 
δων 012.3 έχει προβλεφθεί και ψηφισθεί η σχετική πίστω¬ 
ση για το σκοπό αυτό. 

6. Τη σύμφωνη γνώμη των υπαλλήλων της Κοινότητας 
μας, αποφασίζουμε: 

1. Εγκρίνουμε και κατανέμουμε τις ώρες υπερωριακής 
εργασίας για την εκτέλεση καθηκόντων Ληξιάρχου για το 
έτος 2004 για μία υπάλληλο κλάδου Δ.Ε. 1 Διοικητικού μέ¬ 


χρι 25 (είκοσι πέντε) ώρες το μήνα κατ’ ανώτατο όριο και 
για το χρονικό διάστη μα που αρχίζει ένα μήνα πριν τη δη¬ 
μοσίευσή της στην Εφημερίδα της Κυβερνήσεως μέχρι 
και 31.12.2004. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Κρυονέρι, 25 Μάίου 2004 
Ο Πρόεδρος 

ΙΩΑΝΝΗΣ ΚΑΛΑΦΑΤΕΛΗΣ 

-Φ- 

Αριθ. 35 (8) 

Προσθήκη παραγράφου στο άρθρο 4 της Συστατικής 
Πράξης Νομαρχιακής Επιχείρισης Πολιτιστικής και 
Τουριστικής Ανάπτυξης Ν. Δράμας (ΝΕΠΟΤΑ). 

ΤΟ ΝΟΜΑΡΧΙΑΚΟ ΣΥΜΒΟΥΛΙΟ ΔΡΑΜΑΣ 
Έχοντας υπόψη: 

α) Την αριθμ. 348/Φ.ερ.37/90/25.6.1990 γνωμοδότηση 
Νομικού Συμβούλου του Υπουργείου Εσωτερικών 
β) διατάξεις των άρθρων 75 παρ. 1,76 του Π.Δ. 30/1996. 
γ) Την αριθ. 769/2001 γνωμοδότηση της Ολομέλειας 
του Νομικού Συμβουλίου του κράτους που αφορά στην 
έγκριση της αύξησης μετοχικού κεφαλαίου, 
δ) Τις διατάξεις του Π.Δ. 520/1988. 
ε) Το πρακτικό 8/9.9.2003 του Δ.Σ. ΝΕΠΟΤΑ. 
στ) Απόφαση 116/1.12.2003 Ν.Σ., ομόφωνα εγκρίνει: 
Την συμπλήρωση της αριθμ. 116/1.12.2003 απόφασης 
Ν.Σ. με την προσθήκη νέας παραγράφου στο τέλος του 
άρθρου 4 Συστατικής Πράξης Νομαρχιακής Επιχείρισης 
Πολιτιστικής και Τουριστικής Ανάπτυξης Ν. Δράμας (ΝΕ¬ 
ΠΟΤΑ) η οποία θα έχει ως εξής «Με απόφαση του Νο¬ 
μαρχιακού Συμβουλίου μπορεί να γίνεται αυξομείωση του 
μετοχικού κεφαλαίου της επιχείρησης μετά από οικονο¬ 
μοτεχνική μελέτη». 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Δράμα, 2 Απριλίου 2004 

Ο Πρόεδρος του Ν.Σ. 

ΦΩΤΙΟΣ ΚΑΛΟΓΗΡΟΥ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΡΑΧ 210 52 21 004 
ΗΛΕΚΤΡΟΝΙΚΗ ΔΙΕΥΘΥΝΣΗ: ΡιΙΐρ: νννννν.Θΐ.^Γ - θ-ιύι 3Μ: \Λ/θβηΐ33ΐθΓ @ θ1.ς)Γ 


Πληροφορίες Α.Ε. - Ε.Π.Ε. και λοιπών Φ.Ε.Κ.: 210 527 9000-4 
Φωτοαντίγραφα παλαιών ΦΕΚ - ΒΙΒΛΙΟΘΗΚΗ - ΜΑΡΝΗ 8 - Τηλ. (210)8220885 - 8222924 
Δωρεάν διάθεση τεύχους Προκηρύξεων ΑΣΕΠ αποκλειστικά από Μάρνη 8 


ΠΕΡΙΦΕΡΕΙΑΚΑ ΓΡΑΦΕΙΑ ΠΩΛΗΣΗΣ Φ.Ε.Κ. 


ΘΕΣΣΑΛΟΝΙΚΗ - Βασ. Όλγας 227 
ΠΕΙΡΑΙΑΣ - Ευριπίδου 63 
ΠΑΤΡΑ - Κορίνθου 327 

ΙΩΑΝΝΙΝΑ -Διοικητήριο 
ΚΟΜΟΤΗΝΗ - Δημοκρατίας 1 


(2310) 423 956 
(210) 413 5228 
(2610) 638 109 
(2610) 638 110 
(26510) 87215 
(25310) 22 858 


ΛΑΡΙΣΑ - Διοικητήριο 
ΚΕΡΚΥΡΑ -Σαμαρά 13 

ΗΡΑΚΛΕΙΟ - Πλ. Ελευθερίας 1 
ΛΕΣΒΟΣ - Πλ. Κωνσταντινουπόλεως 


(2410)597449 
(26610) 89127 
(26610) 89105 
(2810) 396 409 
(22510) 46 888 
(22510) 47 533 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 

Σε έντυπη μορφή: 






• Για τα ΦΕΚ από 1 μέχρι 16 σελίδες σε 1 

ουτο, προσαυξανόμενη κατά 0,20 θυτο για κάθε επιπλέον οκτασέλιδο ή μέρος αυτού. 

• Για τα φωτοαντίγραφα ΦΕΚ σε 0,15 θυτο ανά σελίδα. 




Σε μορφή ΟΟ: 






Τεύχος 

Περίοδος 

Ευπο 

Τεύχος 

Περίοδος 

Ευπο 

Α' 

Ετήσιο 

150 

Αναπτυξιακών Πράξεων 

Ετήσιο 

50 

Α 

3μηνιαίο 

40 

Ν.Π.Δ.Δ. 

Ετήσιο 

50 

Α' 

Μηνιαίο 

15 

Παράρτημα 

Ετήσιο 

50 

Β’ 

Ετήσιο 

300 

Εμπορικής και Βιομηχανικής Ιδιοκτησίας Ετήσιο 

100 

Β' 

3μηνιαίο 

80 

Ανωτάτου Ειδικού Δικαστηρίου 

Ετήσιο 

5 

Β' 

Μηνιαίο 

30 

Διακηρύξεων Δημοσίων Συμβάσεων 

Ετήσιο 

200 

Γ 

Ετήσιο 

50 

Διακηρύξεων Δημοσίων Συμβάσεων 

Εβδομαδιαίο 

5 

Δ' 

Ετήσιο 

220 

Α.Ε. & Ε.Π.Ε 

Μηνιαίο 

100 

Δ' 

3μηνιαίο 

60 




• Η τιμή πώλησης μεμονωμένων Φ.Ε.Κ. ειδικού ενδιαφέροντος σε μορφή οά-Γοτη και μέχρι 100 σελίδες σε 5 θυτο προσαυξανόμενη 


κατά 1 θυιο ανά 50 σελίδες. 

Η τιμή πώλησης σε μορφή οά- Γοιτι δημοσιευμάτων μιας εταιρείας στο τεύχος Α.Ε. και Ε.Π.Ε. σε 5 βυΐΌ ανά έτος. 

Τα παραπάνω εά-ΓΟΓΠ διατίθενται ύστερα από σχετική παραγγελία και αφορούν Φ.Ε.Κ. που έχουν δημοσιευθεί μετά από το έτος1994. 

ΠΑΡΑΓΓΕΛΙΑ ΚΑΙ ΑΠΟΣΤΟΛΗ Φ.Ε.Κ. : τηλεφωνικά: 210-9472555, (3Χ : 210- 9472556 ϊπΙθγπθΙ : ΜΙΙρ://νννννν.θ1.9Γ. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Σε έντυπη μορφή 


Από το ΙπίβιτΊβΙ 


225 € 

190 € 

320 € 

225 € 

65 € 

ΔΩΡΕΑΝ 

320 € 

160 € 

160 € 

95 € 

65 € 

ΔΩΡΕΑΝ 

33 € 

ΔΩΡΕΑΝ 

65 € 

33 € 

10 € 

ΔΩΡΕΑΝ 

2.250 € 

645 € 

225 € 

95 € 

- 

450 € 


Α' (Νόμοι, Π.Δ., Συμβάσεις κτλ.) 

Β' (Υπουργικές αποφάσεις κτλ.) 

Γ' (Διορισμοί, απολύσεις κτλ. Δημ. Υπαλλήλων) 

Δ' (Απαλλοτριώσεις, πολεοδομία κτλ.) 

Αναπτυξιακών Πράξεων και Συμβάσεων (Τ.Α.Π.Σ.) 

Ν.Π.Δ.Δ. (Διορισμοί κτλ. προσωπικού Ν.Π.Δ.Δ.) 

Παράρτημα (Προκηρύξεις θέσεων ΔΕΠ κτλ.) 

Δελτίο Εμπορικής και Βιομ/κής Ιδιοκτησίας (Δ.Ε.Β.Ι.) 

Ανωτάτου Ειδικού Δικαστηρίου (Α.Ε.Δ.) 

Ανωνύμων Εταιρειών & Ε.Π.Ε. 

Διακηρύξεων Δημοσίων Συμβάσεων (Δ.Δ.Σ.) 

Πρώτο (Α'), Δεύτερο (Β') και Τέταρτο (Δ') 

Για την παροχή δικαιώματος ηλεκτρονικής πρόσβασης σε Φ.Ε.Κ. προηγούμενων ετών, η τιμή προσαυξάνεται πέραν του ποσού της 
ετήσιας συνδρομής έτους 2004, κατά 25 θυτο ανά έτος παλαιότητας και ανά τεύχος. 


1 Οι συνδρομές του εσωτερικού προπληρώνονται στις ΔΟΥ (το ποσό συνδρομής καταβάλλεται στον κωδικό αριθμό εσόδων ΚΑΕ 2531 
και το ποσό υπέρ ΤΑΠ ΕΤ (5% του ποσού της συνδρομής) στον κωδικό αριθμό εσόδων Ι<ΛΕ 3512) ,Το πρωτότυπο αποδεικτικό είσπραξης 
(διπλότυπο) θα πρέπει να αποστέλλεται ή να κατατίθεται στην αρμόδια Υπηρεσία του Εθνικού Τυπογραφείου. 

" Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται και από τις ΔΟΥ. 

1 Οι συνδρομητές του εξωτερικού έχουν τη δυνατότητα λήψης των δημοσιευμάτων μέσω ιπΙθιτιθΙ, με την καταβολή των αντίστοιχων 
ποσών συνδρομής καιΤΑΠΕΤ. 

1 Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

1 Η συνδρομή ισχύει για ένα ημερολογιακό έτος. Δεν εγγράφονται συνδρομητές για μικρότερο χρονικό διάστημα. 

1 Η εγγραφή ή ανανέωση της συνδρομής πραγματοποιείται το αργότερο μέχρι την 3 Ιην Δεκεμβρίου κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες εξυπηρέτησης των πολιτών λειτουργούν καθημερινά από 08.00' έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


































